Μοσχάρι λεμονάτο με κανέλα - συνταγή της Εύης Βουτσινά
Ένα λεμονάτο μοσχάρι με κανελένια γεύση που εντυπωσιάζει με τη νοστιμιά του.
1 κιλό μοσχάρι κομμένο σε φέτες (προτιμότερο λαιμός), 8 κουτ. σούπας λάδι, χυμός από 2 λεμόνια, 2 ξύλα κανέλας, αλάτι και πιπέρι
Για να φτιάξουμε μοσχάρι λεμονάτο με κανέλα, βάζουμε το λάδι σε ρηχή κατσαρόλα με χοντρό πάτο, προσθέτουμε το μοσχάρι και το ροδίζουμε. Όταν δεν έχει ούτε ίχνος υγρού και αρχίσει να τσιτσιρίζει, το σβήνουμε με τον χυμό του λεμονιού.Προσθέτουμε ελάχιστο αλάτι, πιπέρι όσο θέλουμε και την κανέλα. Ανακατεύουμε προσεκτικά και ρίχνουμε στην κατσαρόλα βραστό νερό μόλις που να σκεπάζει το μοσχάρι.  Χαμηλώνουμε τη φωτιά να μαγειρεύουμε το μοσχάρι μέχρι να μαλακώσει. Στο μεταξύ το παρακολουθούμε μήπως χρειαστεί και άλλο νεράκι. Όταν μαλακώσει το μοσχάρι ελέγχουμε το αλάτι. Το φαγητό πρέπει να μείνει με το λάδι του.Σερβίρουμε, το μοσχάρι λεμονάτο με κανέλα, με τηγανιτές πατάτες ή σπαγγέτι.
Λεμόνι,Μοσχάρι